Diari Oficial de la Generalitat Valenciana


Sumari del DOGV 3641, del 09-12-1999 (1999/10003)

RESOLUCIÓ de 25 de novembre de 1999, del conseller d'Obres Públiques, Urbanisme i Transports, relativa a la convocatòria de concurs número 1999.01.0272, denominat «Adquisició de bàscules mòbils per a la Direcció General de Transports», publicat en el Diari Oficial de la Generalitat Valenciana del dia 15 d'octubre de 1999, per la qual s'amplia el termini de presentació de pliques en deu dies, comptats des de l'endemà de la publicació en el Diari Oficial de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/10587


Data del document
:   25-11-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

 Descriptors 

:   * pesos i mesures

RESOLUCIÓ de 25 de novembre de 1999, del conseller d'Obres Públiques, Urbanisme i Transports, relativa a la convocatòria de concurs número 1999.01.0272, denominat «Adquisició de bàscules mòbils per a la Direcció General de Transports», publicat en el Diari Oficial de la Generalitat Valenciana del dia 15 d'octubre de 1999, per la qual s'amplia el termini de presentació de pliques en deu dies, comptats des de l'endemà de la publicació en el Diari Oficial de la Generalitat Valenciana. [1999/X10309]
  
Vista la proposta de la Junta de Compres, de 25 de novembre de 1999, l'informe del Servei Jurídic, així com la documentació que consta en el Servei de Gestió Administrativa de la Conselleria d'Obres Públiques, Urbanisme i Transports, resulten els següents:
  
Antecedents de fet
  
Primer. Amb data 4 d'octubre de 1999, es va aprovar la convocatòria del concurs número 1999.01.0272, anomenat Adquisició de bàscules mòbils per a la Direcció General de Transports, que va ser publicada en el Diari Oficial de la Generalitat Valenciana del dia 15 d'octubre de 1999.
  
Segon. Amb data 17 de novembre de 1999 va entrar, en el Registre de la Conselleria d'Obres Públiques, Urbanisme i Transport, un anomenat recurs administratiu, en realitat recurs potestatiu de reposició, en el qual bàsicament es considerava que la clàusula continguda en el plec de prescripcions tècniques que es descriu a continuació era contrària a l'ordenament jurídic i vulnerava la llibertat de mercat, restringint la lliure concurrència al concurs públic, ja que exigia un certificat de l'empresa fabricant i deixava al seu criteri i política comercial de distribució l'acreditació d'una determinada solvència tècnica.
  
La clàusula en concret expressava que:
  
«L'empresa ofertant haurà de presentar amb l'oferta, original del certificat amb data actual, expedit per la firma fabricant de les bàscules sobre representació, autorització i capacitació per a portar a terme a Espanya els serveis de venda, assistència tècnica i manteniment d'aquestes».
  
Tercer. Respecte al fons de l'assumpte el Servei Jurídic ha emés un informe sobre la pertinència del recurs, ja que entén que la clàusula esmentada és contrària als principis d'igualtat, concurrència i no discriminació, perquè deixa en mans d'una persona aliena a l'administració la solvència tècnica del licitador, cosa que no estableixen les normes de contractació públiques.
  
Quart. La Junta de Compres, reunida amb caràcter extraordinari el dia 25 de novembre de 1999, ha acordat, de conformitat amb l'informe jurídic abans esmentat, proposar l'admissió del recurs i suspendre el procediment de licitació, l'obertura de pliques del qual estava prevista per al dia 26 de novembre de 1999. Es modifica el plec de prescripcions tècniques, en el sentit de considerar que no ha sigut posada la clàusula ja descrita i s'amplia el termini de presentació de pliques en deu dies, des de l'endemà de la seua inserció en el Diari Oficial de la Generalitat Valenciana, s'admeten les que ja s'havien presentat, si hi ha ratificació expressa pels licitadors, i es modifica alhora els criteris d'adjudicació, amb l'informe favorable previ del Servei Jurídic, en el sentit següent:
  
«Per a l'avaluació de les ofertes es valoraran d'un (1) a cinc (5) punts, els aspectes que a continuació s'indiquen per ordre decreixent d'importància:
  
1. Proposició econòmica: factor de ponderació = 8
  
Es puntuarà d'1 a 5 punts, de manera proporcional, entre la més baixa (5 punts) i la més elevada (1 punt)
  
2. Característiques de les bàscules (pes i dimensions): factor de ponderació = 6
  
Es puntuarà d'1 a 5 punts, de forma proporcional, entre menor de 20 kg de pes i unes dimensions entre 650 i 700 mm de llarg i 350 i 400 mm d'ample i la que no complesca aquestes dimensions (1 punt)
  
3. Termini de lliurament des de la petició: factor de ponderació = 2
  
Es puntuarà d'1 a 5 punts, de forma proporcional, entre menor termini (5 punts) a major termini (1 punt).
  
4. Manteniment postvenda (superat el període de garantia): factor de ponderació = 2
  
Es puntuarà d'1 a 5 punts, de forma proporcional, entre millor proposta (5 punts) a menor (1 punt).
  
5. Termini de reposició per vicis i defectes del subministrament: factor de ponderació = 2
  
Es puntuarà d'1 a 5 punts, de forma proporcional, entre menor termini de reposició (5 punts) a major termini de reposició (1 punt).
  
La no-presentació de la documentació justificativa necessària per a l'aplicació d'un criteri comportarà una puntuació de zero punts en aquest».
  
Als esmentats antecedents de fet, els són d'aplicació els següents:
  
Fonaments de dret
  
Primer. El Decret 85/1999, de 30 de juliol de 1999 (DOGV 3.551, de 02.08.1999), atribueix al conseller, en l'article 7, l'exercici de la potestat per a dictar resolucions en matèria de competència de la Conselleria.
  
Els articles 52, 60, 70.3, 87 i concordants de la Llei 13/1995, de Contractes de les Administracions Públiques, quant a les facultats de l'òrgan de contractació.
  
Segon. Respecte del fons de l'assumpte, són d'aplicació els articles 11.1 i 18 de la Llei 13/1995, de Contractes de les Administracions Públiques.
  
Vistos els anteriors fets i els seus fonaments de dret, i de conformitat amb els preceptes de general i singular aplicació, resolc:
  
Primer
  
Admetre el recurs potestatiu de reposició interposat per la mercantil Fatco, SL.
  
Segon
  
Suspendre el procediment de licitació, l'obertura de pliques del qual estava prevista per al dia 26 de novembre de 1999.
  
Tercer
  
Modificar la condició establerta en el plec de prescripcions tècniques, objecte d'impugnació, considerant que no ha sigut posada.
  
Quart
  
S'amplia el termini de presentació de pliques en deu dies, comptadors a partir de l'endemà de la publicació en el Diari Oficial de la Generalitat Valenciana.
  
Cinqué
  
Es modifiquen els criteris d'adjudicació en el següent sentit:
  
«Per a l'avaluació de les ofertes es valoraran d'un (1) a cinc (5) punts, els aspectes que a continuació s'indiquen per ordre decreixent d'importància:
  
1. Proposició econòmica: factor de ponderació = 8
  
Es puntuarà d'1 a 5 punts, de manera proporcional, entre la més baixa (5 punts) i la més elevada (1 punt)
  
2. Característiques de les bàscules (pes i dimensions): factor de ponderació = 6
  
Es puntuarà d'1 a 5 punts, de forma proporcional, entre menor de 20 kg de pes i unes dimensions entre 650 i 700 mm de llarg i 350 i 400 mm d'ample i la que no complesca aquestes dimensions (1 punt)
  
3. Termini de lliurament des de la petició: factor de ponderació = 2
  
Es puntuarà d'1 a 5 punts, de forma proporcional, entre menor termini (5 punts) a major termini (1 punt).
  
4. Manteniment postvenda (superat el període de garantia): factor de ponderació = 2
  
Es puntuarà d'1 a 5 punts, de forma proporcional, entre millor proposta (5 punts) a menor (1 punt).
  
5. Termini de reposició per vicis i defectes del subministrament: factor de ponderació = 2
  
Es puntuarà d'1 a 5 punts, de forma proporcional, entre menor termini de reposició (5 punts) a major termini de reposició (1 punt).
  
La no-presentació de la documentació justificativa necessària per a l'aplicació d'un criteri comportarà una puntuació de zero punts en aquest».
  
Sisé
  
Admetre les ofertes ja presentades, sempre que els licitadors les ratifiquen expressament.
  
Contra la present resolució, que posa fi a la via administrativa, es podrà interposar, potestativament, un recurs de reposició davant del conseller d'Obres Públiques, Urbanisme i Transports, en el termini d'un mes, comptador des de l'endemà de la recepció d'aquesta, d'acord amb el que estableix l'article 116 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o, si escau, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la recepció d'aquesta, de conformitat amb l'article 46.1 de la Llei 29/1998, de 23 de juliol, Reguladora de la Jurisdicció Contenciosa Administrativa.